ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL TURTO PERĖMIMO IŠ ŠILUTĖS RAJONO SAVIVALDYBĖS BIUDŽETINIŲ ĮSTAIGŲ“  PROJEKTO

2023 m. spalio 9  d.
Šilutė

	1. Parengto projekto tikslai ir uždaviniai.

	[bookmark: _GoBack] Perimti iš savivaldybės biudžetinių įstaigų nebetinkamą naudoti turtą, nurodytą Tarybos sprendimo projekte ir perduoti Šilutės rajono savivaldybės administracijai patikėjimo teise valdyti, naudoti ir disponuoti juo.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose. 

	3. Kokių pozityvių rezultatų laukiama.

	Perimtą nebetinkamą naudoti turtą Šilutės rajono savivaldybės administracija parduos Šilutės rajono savivaldybei nuosavybės teise priklausančio nereikalingo arba netinkamo (negalimo) naudoti turto pardavimo viešuose prekių aukcionuose.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Pripažįstami netekusiais galios Savivaldybės tarybos 2021 m. rugsėjo 30 d. sprendimo Nr. T1-796 „Dėl turto perdavimo patikėjimo teise Šilutės rajono savivaldybės švietimo įstaigoms“ 1.1, 1.3, 1.4 papunkčiai; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Šilutės r. Kintų pagrindinės mokyklos, Šilutės r. Švėkšnos „Saulės“ gimnazijos, Šilutės r. Vainuto  gimnazijos, Šilutės r. Usėnų pagrindinės mokyklos, Šilutės r. Vilkyčių pagrindinės mokyklos, Šilutės socialinės globos namų,  Senųjų kaimo tradicijų kultūros centro,  Salos etnokultūros ir informacijos centro prašymai perimti nebenaudojamą (netinkamą naudoti) turtą.

	8. Projekto autorius ar autorių grupė.

	Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Dėl turto perėmimo iš Šilutės rajono savivaldybės biudžetinių įstaigų, Šilutės r. Kintų pagrindinės mokyklos, Šilutės r. Švėkšnos „Saulės“ gimnazijos, Šilutės r. Vainuto  gimnazijos, Šilutės r. Usėnų pagrindinės mokyklos, Šilutės r. Vilkyčių pagrindinės mokyklos, Šilutės socialinės globos namų,  Senųjų kaimo tradicijų kultūros centro,  Salos etnokultūros ir informacijos centro.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.



Ūkio skyriaus vyriausioji specialistė				        		                 Daiva Thumat

